KOMISSION ASETUS (EY) N:o 919/95, annettu 26 päivänä huhtikuuta 1995, öljysiementen viimeisen kylvöpäivän siirtämisestä tietyillä alueilla annetun asetuksen (EY) N:o 1055/94 muuttamisesta



Virallinen lehti nro L 095 , 27/04/1995 s. 0016 - 0017



KOMISSION ASETUS (EY) N:o 919/95, annettu 26 päivänä huhtikuuta 1995, öljysiementen viimeisen kylvöpäivän siirtämisestä tietyillä alueilla annetun asetuksen (EY) N:o 1055/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan, sekä katsoo, että neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetun komission asetuksen (ETY) N:o 2294/92 (2), sellaisena kuin se on viimeksi muutettuna asetuksella (EY) N:o 2203/94 (3), 2 artiklan 1 kohdan c ja d alakohdassa säädetään 15 päivä toukokuuta viimeiseksi päiväksi, jonka jäsenvaltio voi vahvistaa öljysiementen kylvämiselle ja niitä koskevien hakemusten jättämiselle asetuksen (ETY) N:o 1765/92 11 artiklan 3 kohdan nojalla; komission asetuksella (EY) N:o 1055/94 (4) siirretään öljysiementen viimeistä kylvöpäivää tietyillä alueilla, Suomen ja Ruotsin ilmasto-olosuhteiden vuoksi rapsin- ja rypsinsiemenet kylvetään näiden jäsenmaiden tietyillä alueilla 15 päivän toukokuuta jälkeen; tämän vuoksi olisi säädettävä määräajan pidentämisestä rapsin- ja rypsinsiementen kylvämisen osalta; määräajan pidentämiset eivät kuitenkaan saisi vaarantaa tiettyjen peltokasvien viljelijöiden tukijärjestelmän tehokkuutta eivätkä haitata tähän järjestelmään kuuluvia tarkastuksia; tämän vuoksi on tarpeen muuttaa asetusta (EY) N:o 1055/94, liitteissä luetellut Suomen alueet vastaavat aluejakosuunnitelman alueita, ja tässä asetuksessa säädetyt toimenpiteet ovat viljan, rasvojen sekä kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1055/94 seuraavasti: 1. Korvataan 1 artikla seuraavasti: "1 artikla 1. Eriteltyjen öljysiementen viimeinen kylvöpäivä, asetuksen (ETY) N:o 2294/92 2 artiklan 1 kohdan d alakohdan nojalla, lykätään kyseistä markkinointivuotta edeltävään 31 päivään toukokuuta viljelyaloilla, jotka jäsenvaltiot määrittelevät ja jotka sijaitsevat liitteessä I luetelluilla alueilla. 2. Suomessa rypsi- ja rapsisiementen viimeinen kylvöpäivä lykätään kyseistä markkinointivuotta edeltävään 15 päivään kesäkuuta viljelyaloilla, jotka Suomi määrittää ja jotka sijaitsevat liitteessä II luetelluilla alueilla." 2. Lisätään liitteeseen liitteessä I esitetyt tiedot ja muutetaan sen otsikoksi "Liite I". 3. Lisätään liitteeksi II tämän asetuksen liite II. 2 artikla Suomen ja Ruotsin on ilmoitettava komissiolle viimeistään 12 päivänä toukokuuta 1995 niiden 1 artiklan nojalla määrittämät viljelyalat sekä tämän asetuksen soveltamiseksi toteutetut toimenpiteet. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 221, 6.8.1992, s. 22 (3) EYVL N:o L 236, 10.9.1994, s. 12 (4) EYVL N:o L 115, 6.5.1994, s. 9 LIITE I >TAULUKON PAIKKA> LIITE II >TAULUKON PAIKKA>